ୱେଲେନ୍ସ ସିଣ୍ଡ୍ରୋମ

ୱେଲେନ୍ସ ସିଣ୍ଡ୍ରୋମ ହେଉଛି ଏକ ଇଲେକ୍ଟ୍ରୋକାର୍ଡିଓଗ୍ରାମ (ECG) ସ୍ୱରୂପ ଯେଉଁଥିରେ ବାମ ପୂର୍ବବର୍ତ୍ତୀ ଅବତରଣକାରୀ (LAD) କରୋନାରୀ ଧମନୀର ସଂକୀର୍ଣ୍ଣତାକୁ ପ୍ରତିପାଦିତ କରେ । ଲୋକମାନେ ଛାତିରେ ଯନ୍ତ୍ରଣା ଅନୁଭବ କରନ୍ତି ଯାହା ଡାକ୍ତରଖାନାରେ ପହଞ୍ଚିବା ବେଳକୁ ଉପଶମ ହୋଇଥାଏ ।  ଜଟିଳତା ମଧ୍ୟରେ ଉପଯୁକ୍ତ ଚିକିତ୍ସା ବିନା କିଛି ସପ୍ତାହ ମଧ୍ୟରେ ହୃଦ୍‌ଘାତ ବା ମାୟୋକାର୍ଡିଆଲ୍ ଇନଫାର୍କସନ (MI) ରୋଗର ସଙ୍କଟ ୭୫% ରହିଥାଏ । 

ଅନ୍ତର୍ନିହିତ ରୋଗ ଶୈଳୀ ମଧ୍ୟରେ ଆଥେରୋସ୍କ୍ଲେରୋଟିକ୍ ପ୍ଲେକ୍ ଭାଙ୍ଗିଯାଇ ଏଲଏଡି ଅବରୋଧ ହେଉଥିବା ବିଶ୍ୱାସ କରାଯାଏ, ଏବଂ ପରେ କ୍ଲଟ ଭାଙ୍ଗିଯାଇ ହୃଦ୍‌ଘାତ ହୁଏ । ପ୍ରାୟ ୯୦% କ୍ଷେତ୍ରରେ ପ୍ରକ୍ସିମାଲ୍ ଏଲଏଡି ଅବରୋଧ ଥାଏ । କରୋନାରୀ ଭାସୋସ୍ପାଜ୍ମ ଏବଂ ଟାକୋଟସୁବୋ କାର୍ଡିଓମାଇଓପାଥିରେ ମଧ୍ୟ ଏହି ରୋଗ ହୋଇପାରେ । 

ଅନ୍ତତ ପକ୍ଷେ ଗଭୀର ଓଲଟା ଭି୨ଭି୩ କିମ୍ବା ଦ୍ୱିପାକ୍ଷିକଟି ତରଙ୍ଗ ଥିବା ଇସିଜି ଥିଲେ ଏହି ରୋଗ ନିର୍ଣ୍ଣୟ କରାଯାଏ ।  ଅନ୍ୟାନ୍ୟ ଅନୁସନ୍ଧାନରେ ୧ ମିମିରୁ କମ୍ ଏସଟି-ସେଗମେଣ୍ଟ ଉଚ୍ଚତା,  Q ତରଙ୍ଗ ଅଭାବ ଏବଂ ସାଧାରଣ କିମ୍ବା ସାମାନ୍ୟ ଅଧିକ ଟ୍ରପୋନିନ୍ ଥାଇପାରେ ।   ଯେତେବେଳେ ଛାତିରେ ଯନ୍ତ୍ରଣା ହୁଏ, ସେତେବେଳେ ସାଧାରଣ ଇସିଜି ଦେଖାଯାଏ ।

ପର୍କ୍ୟୁଟାନିଅସ କରୋନାରୀ ହସ୍ତକ୍ଷେପ (PCI)ଦ୍ୱାରା ଚିକିତ୍ସା କରାଯାଇଥାଏ ।  ଏହା କାର୍ଯ୍ୟକାରୀ ନ ହେବା ପର୍ଯ୍ୟନ୍ତ ଆସ୍ପିରିନ୍ ଏବଂ ହେପାରିନ୍ ବ୍ୟବହୃତ ହୁଏ । ୱେଲେନ୍ସ ସିଣ୍ଡ୍ରୋମ ଅପେକ୍ଷାକୃତ ସାଧାରଣ  ରୋଗ ଅଟେ । ଏହାକୁ ପ୍ରଥମେ ୧୯୮୨ ମସିହାରେ ହେନ୍ ୱେଲେନ୍ସ ବର୍ଣ୍ଣନା କରିଥିଲେ।  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki